বাসাম আল-থাওয়াদি
বাসাম মোহাম্মাদ আল-থাওয়াদি (জন্ম: ১৩ ডিসেম্বর, ১৯৬০) হচ্ছেন বাহরাইনের একজন প্রবীণ চলচ্চিত্র নির্মাতা এবং চলচ্চিত্র প্রযোজক। তিনি ১৯৯০ সালে মুক্তিপ্রাপ্ত বাহরাইনের প্রথম চলচ্চিত্র দ্য ব্যারিয়ার-এর পরিচালনার কাজটি করেছেন। তিনি চলচ্চিত্র নির্মাণে "আঞ্চলিক অগ্রগামী ব্যক্তি" হিসেবে সকলের কাছে অধিক পরিচিত। একই সাথে তিনি হচ্ছেন জিসিসি সিনেমা সোসাইটির একজন প্রতিষ্ঠাতা সদস্য এবং বাহরাইনের আরব সিনেমা উৎসবের প্রতিষ্ঠাতা ও পরিচালক-ইন-জেনারেল। বাহরাইন রেডিও ও টেলিভিশন কর্পোরেশনের হয়ে কাজ করার পাশাপাশি, তিনি বাহরাইনের বেশ কয়েকটি নাটকে অভিনয়ের সময় তিনি অসংখ্য ছোট্ট চলচ্চিত্র এবং বিজ্ঞাপন, শিক্ষা ও সাংস্কৃতিক কর্মসূচি পরিচালনা করেছেন। আল-থাওয়াদি ১৯৯৪ সালে আল সাওয়ারি ভিডিও উৎসবের সভাপতি নির্বাচিত হন এবং ১৯৯৮ সালে বাগদাদ আন্তর্জাতিক টেলিভিশন ও চলচ্চিত্র উৎসবের বিচারক কমিটির একজন সদস্য নিযুক্ত হন। তিনি ১৯৯৩ সালে বাহরাইনের "মিশরীয় চলচ্চিত্র দিবস উৎসব" আয়োজন করেন এবং তিনি ১৯৯৬ সালে অনুষ্ঠিত পঞ্চম আরব সঙ্গীত উৎসবের একজন পরিচালক ছিলেন।